Aterizare ratată pe aeroportul din Cluj-Napoca. Imaginile surprinse de un pasager
Emoții pentru pasagerii dintr-un avion care a ratat, luni, prima încercare de aterizare pe Aeroportul din Cluj-Napoca, din cauza rafalelor puternice de vânt.
Totul a fost filmat de un pasager așezat lângă aripa aparatului de zbor.
În imagini se vede cum aeronava care venea de la Frankfurt coboară și se apropie tot mai mult de pistă. Însă, după câteva zeci de secunde, avionul începe să ia din nou altitudine.
După câteva clipe, un anunț al unei însoțitoare de bord îi informează pe pasageri că este vorba despre o procedură standard. A doua încercare a fost reuțită, iar avionul a ajuns în siguranță pe sol.